Delo lyga

Delo lyga, arba Delo sąjunga () – Senovės Graikijos lyga, miestų-valstybių konfederacija, egzistavusi 478–404 m. pr. m. e., vadovaujama Atėnų ir jungusi 173 narius (graikų polius).

Raida 
Prielaidos lygai atsirasti susidarė Graikų-persų karų metu, kuomet 479 m. pr. m. e. Atėnų vadovaujami graikai sumušė persus Platėjos mūšyje ir pradėjo kontrpuolimą, išvaduodami persų okupuotus graikų polius Egėjo jūros pakrantėse: Mažojoje Azijoje, Trakijoje, Makedonijoje, Tesalijoje ir t. t.

Tuo metu išsiskyrė nuomonės tarp iki tol kartu kovojusių Spartos ir Atėnų. Sparta siūlė baigti karą ir perkelti Mažosios Azijos graikus į Balkanus, o Atėnai siūlė juos ginti. Spartai pasitraukus iš Persų karų, Atėnai liko vienintelis lyderis Egėjo jūros polių tarpe. Tais pačiais metais išvaduotųjų polių atstovai susirinko Delo saloje, kur sudarė sutartį kartu kovoti prieš persus ir dalintis karo išlaidas.

Jau pirmaisiais egzistavimo metais (vadovaujant strategui Kimonui) lyga susidūrė su vidaus problemomis. Kuomet iš lygos bandė išeiti keletas narių (Naksas ir Tasas), Atėnai jėga privertė juos likti sąjungoje, greitai tapdami lygos hegemonu. 461 m. pr. m. e. Kimoną ostrakavus, valdžią perėmė strategas Periklis, kuris dar labiau sustiprino Atėnų įtaką lygoje, o 454 m. pr. m. e. perkėlė Lygos iždą iš Delo į Atėnus. Tai pradėjo vadinamosios Atėnų imperijos laikotarpį.

Šio laikotarpio pradžioje kilo didelis nepasitenkinimas Atėnais ir daugybė sukilimų Lesbe, Chijyje, Jonijoje, kuriuos Atėnams pavyko numalšinti. Tačiau intensyvūs karai 404 m. pr. m. e. nulėmė sąjungos panaikinimą. Ši sąjunga atsikūrė 377 m. pr. m. e. kaip Antroji Atėnų imperija.

Užsienio politika 
Pagrindiniai Delo sąjungos priešai buvo Achemenidų imperija ir Spartos vadovaujama Peloponeso lyga.
Su pirmąja Delo sąjunga aktyviai kovojo, rengdama ekspedicijas į Egiptą, Kiprą. 450 m. su Persija buvo sudaryta Kalijo taika, kuri užbaigė ilgalaikius karus ir normalizavo santykius.

Tuo pat metu Delo lyga kovojo su buvusia sąjungininke Sparta, kuri įgijo hegemoniją Peloponeso pusiasalyje. Tos kovos, prasidėjusios 460 m. pr. m. e. žinomos kaip Peloponeso karai. Jų metu į Atėnų pusę perėjo Megara, o Atėnai intensyviai kovojo su kaimynine Bojotija ir Korintija. Peloponeso karas baigėsi 404 m. pr. m. e. visiška Peloponeso lygos pergale ir Delo sąjungos panaikinimu.

Organizacija 

Klestėjimo laikotarpiu Delo lygą sudarė 173 nariai (miestai-valstybės), vadinami symmachoi („sąjungininkai“), kurie buvo jungiami į mokesčių apygardas – forus (). Kiekvienas foras turėdavo pristatyti tam tikrą kiekį mokesčių arba karinės įrangos. Delo sąjungos forai buvo šie:

 Salų foras () – priklausė:
 Euboja (7 nariai): Athenae Diades, Carystus, Chalkis, Diakrioi, Eretria, Poseideion, Styra;
 Kikladų salos (18 narių): Anafė, Andras, Melas, Naksas, Ijas, Kėja, Keria Keros, Kimolas, Kytnas, Mykonas, Paras, Folegandras, Serifas, Sifnas, Sikinas, Syras, Tenas, Thera;
 Egina, Imbras, 2 poliai (Hephaestia ir Myrinos) Lemne;
 Jonijos foras () – priklausė:
 Eolidė (3 nariai): Cyme, Myrina, Pitane;
 Jonija (14 narių): Clazomenae, Colophon, Efesas, Erythrae, Kyrbissos, Lebedus, Maiandrioi, Miletus, Myesos, Notion Phocaea, Polichnitai, Prienė, Teas;
 Amorgas, Chijas, Nisiras ir 2 poliai (Oinaioi ir Thermaioi) Ikarijoje;
 Karijos foras () – priklausė:
 Karija ir Doridė (18 narių): Alinda, Amynandeis, Auliatai Carians, Caryanda, Chalketores, Halikarnasas, Kaunas, Kedriatai, Knidas, Kryes, Latmus, Myndus, Termeros Myndus, Pedassus, Syagella, Termeres;
 Dodekanesas (11 narių): Astypalaia, Brykontioi, Eteocarpathians, Ialysos, Kalyndos, Kameiros, Leros, Lindos, Pedies, Syme, Telos;
 Likija (6 nariai): Kyllandios, Phaselis, Pygeles, Telandros, Telmessos, Tymnessos;
 Pamfilija (3 nariai): Aspendos, Perga, Sillyon
 Kilikija (Ityra ir Kelenderis), Likaonijos miljai;
 Trakijos foras () – priklausė:
 Migdonija (4 nariai): Aeneia, Bormiscus, Dicaea, Kalindoia;
 Chalkidikė (19 narių): Akantas, Aphytis, Dionas, Mekyberna, Mende, Neapolis, Olophyxus, Olintas, Phegetioi, Polichnitai, Potidaea, Sane, Scione, Sermylia, Spartolos, Stolos, Strepsa, Torone, Tragilus;
 Rytų Makedonija (4 nariai): Argilus, Bergaioi, Neapolis, Thasos;
 Trakija (4 nariai): Abdera, Aenus, Dicaea, Samothrace.
 Sporadai (3 nariai): Ikos (Alonissos saloje), Peparethos, Skiathos;
 Pierija (Heraclion ir Methone);
 Helesponto foras () – priklausė:
 Trakija (6 nariai): Bisanthe, Byzantium, Didymoteichitai, Perinthus, Selymbra, Tyrodiza;
 Trakijos Chersonesas (5 nariai): Abydos, Alopeconnesus, Elaeus, Kallipolis, Sestus;
 Mažoji Azija (15 narių): Artake, Astyra Troika, Birytis, Cyzicus, Chalcedon, Cyzicus, Dardaneis, Dareion, Daskyleion, Lampsacus, Madytus, Mysians, Parion, Priapos, Pythopolis, Sigeion, Zeleia;
 Aktajo foras (), atskirtas apie 425 m. pr. m. e. 12 narių: Achilleion, Amaksitos, Antandros, Kolone, Larissa, Nesos, Ophryneion, Palamedeion, Rhoiteion, Pordoselene, Petra, Thymbra;
 Juodosios jūros foras () – priklausė 13 narių: Apollonia, Dandakes, Heraclea, Karkinitis, Karosa, Kerasus, Kimmeria, Nikonia, Niphsa, Nymphaion, Patrasys, Tamyrake, Tyras.
 

Senovės Graikijos lygos
Senovės Atėnai